Ibuyisela emphakathini imboni yamatekisi | News24Ibuyisela emphakathini imboni yamatekisiISITHOMBE:NOMPENDULO NGUBANE UMnu Bheki Sokhela usihlalo wesoseshini bamatekisi esifundeni uMgungundlovu, ethula inkulumo yakhe emcimbini wokunikeza abafundi bezikole ezihlukene umfaniswano obekwenzelwe eCity hall ngoLwesine olwedlule.SEBEYINGXENYE yokunakekela abantwana abampofu kanye nabagibeli abanye babangcwabi bakuleli dolobha emkhankasweni owaziwa ngeSantaco (South African National Taxi Council)-KZN Schools Outreach programme owasungulwa yile nhlangano yamathekisi aseMgungundlovu.Lo mkhankaso wokubhekelela abantwana ezikoleni kusona sonke isifundwazwe saseKZN waqalwa yibo bonke ososeshini abangaphansi kweSantaco eMgungundlovu ngenhloso yokubhekelela abantwana abaswele ngomfaniswano ezikoleni.Umcimbi wokunikezela ngomfaniswano ububanjelwe eCity Hall ngoLwesine olwedlule.Kumanje nje Santaco-KZN isikwazi ukuthi inikele ngomfaniswano ezikoleni ezahlukahlukene esifundwazweni sisonke.Imboni yamatekisi isuke ingahambi yodwa kulo mkhankaso kodwa isuke inabaxhasi abehlukahlukene ebambisene nabo ukuze kubhekelelwe laba bantwana.Abangcwabi Induduzo Funeral Home noSibiya Funeral Services abazange basale ngaphandle kulokhu njengoba nabo sebeyingxenye yabaxhasi okumanje sebesebenzisana nale nhlangano ukusiza ukungcwaba uma kusuke kushone umuntu engozini yethekisi noma eshayiswe ithekisi.Usihlalo wale nhlangano eMgungundlovu uMnu Bheki Sokhela uthe njengabazali babuke babona ukuthi kuyadingeka ukuthi belule isandla basize abantwana ngokubathengela umfaniswano wesikole ukuze nabo bangaziboni behlukile kwabanye abantwana.Uthe lo mkhankaso uqale lapha eMgungundlovu kodwa imboni yamatekisi esifundazweni iyonke nayo yagcina isiyingxenye yawo.“Sibheke ukuthi ngonyaka ozayo sibhekelele abantwana abayinkulungwane (1000). Kulo nyaka sikwazile ukuthi sibhekelele abantwana abawu 760 kanti uma siqhubeka sisebenza ngokubambisana nabaxhasi bethu bonke lokhu sizophumelela.“Lena yindlela yethu esibuyisela ngayo emphakathini. Imfundo ibaluleke kakhulu esizweni sethu futhi yingakho sibone kukuhle ukuthi sixhase abantwana okuyibona bantu abayisizwe sakusasa,” kusho uSokhela.Ikhuluma kulo mcimbi, imeya uMnu Chris Ndlela uthe: “Lokhu onikwenzayo (imboni yamatekisi kuyancomeka kakhulu.“Akukuncane neze kodwa kukhulu ngoba kubhekelelwa abantwana abavela emakhaya ahlukene.“Njengoba ngimi lana phambi kwenu ngikhulumela abazali, othisha kanye namalunga omphakathi azwakalisa ukubonga,” kubeka uNdlela.Lo mnikelo ukhule kakhulu njengoba phakathi kwabantwana abazomukela umfaniswano sekukhona nezinye izinhlanga okungabomdabu waseNdiya kanye nabamhlophe.Ezinye zezikole ezinabafundi abaxubile ngokwebala izikole zamabanga aphansi i-Allandale, Ramathar, Berg Street ne-Orient Heights nezinye
